Caisse nationale de santé
D'Caisse nationale de santé, kuerz CNS, och d'Gesondheetskeess genannt, ass e lëtzebuergescht ëffentlecht Etablissement dat fir d'Kranken- a Fleegeversécherung am Privatsecteur zoustänneg ass.

Historique 
Duerch Gesetz vum 13. Mee 2008 iwwer d'Aféierung vum Eenheetsstatut am Privatsecteur gouf d'CNS den 1. Januar 2009 an d'Liewe geruff.

D'CNS huet nieft der Union des caisses de maladie dës sechs Krankekeesen ersat:
 Caisse de maladie des employés privés (CMEP)
 Caisse de maladie des ouvriers (CMO)
 Caisse de maladie des professions indépendantes (CMPI)
 Caisse de maladie agricole (CMA)
 Caisse de maladie des employés de l'ARBED (CMEA)
 Caisse de maladie des ouvriers de l'ARBED (CMOA)

Verwaltungsrot 
De Verwaltungsrot vun der CNS besteet aus engem Representant vum Staat deen de President ass, an aus allkéiers 8 Delegéierten déi d'Patronat an d'Assuréë vertrieden.

Kuckt och 
 Cité de la sécurité sociale
 Caisse nationale d'assurance pension
 Wuelfaartsstaat Lëtzebuerg

Um Spaweck 
 Websäit vun der Caisse nationale de santé 

Ëffentlech Etablissementer zu Lëtzebuerg
Sozialwiesen zu Lëtzebuerg